
Text rozhodnutia
Súd: Krajský súd Trenčín Spisová značka: 14Sa/21/2017 Identifikačné číslo súdneho spisu: 3017200461 Dátum vydania rozhodnutia: 24. 05. 2018 Meno a priezvisko sudcu, VSÚ: JUDr. Michal Turák ECLI: ECLI:SK:KSTN:2018:3017200461.2 Uznesenie Krajský súd v Trenčíne v právnej veci žalobkyne: P. U., nar. XX.XX.XXXX, bytom S. XXX, proti žalovanému: Sociálna poisťovňa, Generálny riaditeľ, so sídlom Bratislava, Ul. 29. augusta 8-10, o preskúmanie rozhodnutia žalovaného, č. XXX XXX XXXX X zo dňa 10. októbra 2017, takto r o z h o d o l : Žalovaný j e p o v i n n ý zaplatiť žalobkyni náhradu trov konania vo výške 0 eur, do troch dní od právoplatnosti tohto uznesenia. o d ô v o d n e n i e : 1. Rozsudkom, č.k. 14Sa/21/2017-37 zo dňa 12.03.2018, ktorý nadobudol právoplatnosť dňa 13.04.2018 tunajší súd zrušil rozhodnutie Generálneho riaditeľa Sociálnej poisťovne, č. XXX XXX XXXX X zo dňa 10.10.2017 a vec vrátil žalovanému na ďalšie konanie. Zároveň žalobkyni priznal voči žalovanému náhradu trov konania v rozsahu 100 %. 2. Správny súd v rozhodnutí vo veci samej skonštatoval, že žalobkyňa mala v konaní úspech v celom rozsahu, preto jej súd v súlade s ustanovením § 167 ods. 1 S.s.p. priznal plnú náhradu dôvodne vynaložených trov. Súd vyjadril náhradu trov konania percentuálnym vyjadrením 100 % s tým, že v súlade s § 175 ods. 2 S.s.p. o výške náhrady trov konania rozhodne správny súd po právoplatnosti rozhodnutia, ktorým sa konanie končí samostatným uznesením, ktoré vydá súdny úradník. 3. Podľa § 167 ods. 1 S.s.p., správny súd prizná žalobcovi voči žalovanému právo na úplnú alebo čiastočnú náhradu dôvodne vynaložených trov konania, ak mal žalobca vo veci celkom alebo sčasti úspech. 4. Podľa § 175 ods. 1, 2 S.s.p., O nároku na náhradu trov konania rozhodne aj bez návrhu správny súd v rozhodnutí, ktorým sa konanie končí. O výške náhrady trov konania rozhodne správny súd po právoplatnosti rozhodnutia, ktorým sa konanie končí, samostatným uznesením, ktoré vydá súdny úradník. 5. Preskúmaním spisového materiálu vyplynulo, že žalobkyni žiadne trovy konania nevznikli (nebola právne zastúpená, žiadne iné trovy konania si neuplatnila) a zároveň ide o vec, ktorá je v zmysle ustanovenia § 4 ods. 2 písm. c) zákona č. 71/1992 Zb. o súdnych poplatkoch a poplatku za výpis z registra trestov vecne oslobodená od platenia súdnych poplatkov. Z uvedených dôvodov, tunajší súd rozhodol tak, že žalovaného zaviazal zaplatiť žalobkyni 0 eur titulom náhrady trov konania. Poučenie: Proti tomuto uzneseniu j e m o ž n é podať sťažnosť, nakoľko sa jedná o uznesenie správneho súdu vydané súdnym úradníkom, ktoré treba doručiť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na správnom súde, ktorý napadnuté uznesenie vydal. O sťažnosti rozhoduje správny súd, ktorý napadnuté uznesenie vydal, spravidla bez nariadenia pojednávania. Ak nie je sťažnosť dôvodná, správny súd ju zamietne. Ak je sťažnosť dôvodná, správny súd napadnuté uznesenie zruší alebo zmení.

